Nil desperandum, Taxi?
No niin, melkein kuin uusi. Antiikin aikainen koirankuppi.
Liverpool Streetin labradorille.
Herra Bunbury, puheenne piti alkaa 4,5 minuuttia sitten.
Ihan mukavasti väkeä. -Sitä parempi tilaisuus mokata.
Ei hätää, pärjäät kyllä. -Tietenkin.
He syövät kädestäni.
Jestas, se taitaa olla liimattu...
En kestä katsoa. Onko tuo koirankeksi? -Aika hyvä.
Mitä nämä hassut numerot ovat? -Päivämäärä.
Luulin sen olevan isot numerot suluissa. -Älä mainitse suluissa olevia numeroja.
Meidän liiketoimintaamme on tietenkin rahan tekeminen.
200 vuoden aikana Tufton on selviytynyt sodasta, lamasta-
ja kamalista 80-luvun puvuista. En puhu erityisesti kenestäkään, Nick.
Onko kukaan hukannut hedgerahaston?
Vaimoni ei olisi villeimmissä kuvitelmissaan...
Hän ei ole niissä.
...voinut kuvitella minua-
sukunsa 200 vuotta sitten perustaman pankin puheenjohtajana.
Tiedätte minun olevan vain ratas koneistossa-
joka palvelee osakkeenomistajia, joista suurin on vaimoni Penelope.
Me Tuftonilla uskomme, että jos huolehdimme asiakkaistamme-
ja henkilökunnastamme, huolehdimme samalla osakkeiden arvosta.
Kiitos, kiitos.
Otetaan esimerkiksi Jenkins.
Tule, tule, Jenkins.
15 vuotta sitten Jenkins oli jäämässä eläkkeelle.
Hän oli ollut kulisseissa ikuisuuksia.
Hän oli kuin osa perhettä. Hän sanoi tekevänsä mitä vain yhtiössä.
Niinpä maksoimme hänen autokoulunsa-
ja Jenkins on ollut kuljettajani siitä asti.
Toki ajokoe pitää uusia vuosittain.
Hän kuitenkin edustaa niitä arvoja, joita Tufton on puolustanut-
kaksi vuosisataa.
Niinpä minulla on suuri ilo ehdottaa maljaa-
Tuftonin seuraavalle 200 vuodelle.
Seuraavalle 200 vuodelle. -Tuftonille.
Ei se mitään.
SIR EDWARD TUFTON PERUSTAJA 1775-1865
Olen aina ihaillut hiuksiasi.
Beatrice, olet löytänyt sisäisen flapper-tyttösi.
Richard Grinding, Interglobal. Pirunmoinen puhe.
Pahoittelut pituudesta, en ehtinyt kirjoittaa lyhyempää.
Piditkö puheesta, leijonankitani?
Jenkins oli hyvä veto, vaikkakin karkean sentimentaalinen.
Richard Grinding. Näyttäisivätpä kaikki johtajani teiltä.
Olen Charlesin vaimo.
Olemme sapattivuodella. -20 vuotta.
No, näyttäisivätpä kaikki vaimoni teiltä.
Älkää viitsikö. Pelasta minut tältä amerikkalaiselta.
Oli mukava tavata.
Me Interglobalilla pidämme Tuftonia hienona instituutiona.
Ensiluokkainen asiakaskunta. Perinteitä. Kävin Yalea.
Y yritteliäisyydestä. A ahkeruudesta.
L liberalismista. E energisyydestä.
Onneksi ette käyneet Massachusetts Institute of Technologya.
Onko konttorinne ollut aina tässä? -Vain vuodesta 1895.
Jos haluatte myydä omistuksen, Interglobal on energinen toimija.
En aivan ymmärrä.
He haluavat ostaa Tuftonin. Emme myy.
Charlesin tehtävä on luovuttaa pankki seuraavalle sukupolvelle-
vaikka se sitä ansaitsisikaan.
Tyttäremme piti olla täällä. -Harmi.
No, jos muutatte mielenne... Siihenhän naisella on oikeus.
Suokaa anteeksi.
Hei.
Nakamura-san. -Kunnia tavata teidät, Charles Bunbury.
Miten Honshu Bankilla sujuu? -Me karsimme pois kuolleet oksat.
Nyt kylvämme pitkän tähtäimen menestyksen siemenet.
Haluamme olla ichiban, maailman ykköspankki.
Näemmä.
Mikä tämä on? -Tufton sponsoroi Wiff Waffia.
Mitä Wiff Waff on?
Se keksittiin ruokapöydillä. -Tarkoitatteko pingistä?
Nimi Wiff Waff tulee siitä, että ensimmäiset mailat-
pitivät tiettyä ääntä lyötäessä.
Olemme pelanneet sitä alusta asti tuolla kokouspöydällä.
Pelaatte siis kokouspöytätennistä? -Ei.
Me pelaamme Wiff Waffia.
Pidän pelistä. -Hyvä.
Mutta meille pankkitoiminta ei ole vain peliä.
Teen tänään tarjouksen Wiff Waff-kokouspöydästä.
Ja mailoista. Itse asiassa koko pankista. Anteliaan tarjouksen.
Onko kaikki kunnossa, pomo?
Virheetön voitto.
Hämmästyttävää. Pankki on toiminut yli 200 vuotta ilman valtausyrityksiä.
Sitten tulee 2 tarjousta. Kuin Lontoon bussit.
Mitä sinä busseista tietäisit? -En paljoa.
Yhtä paljon kuin pankkitoiminnasta siis.
Kun sanoin Penelopelle tarvitsevani lisää tilaa, hän lukitsi minut ulos.
Kuulin tuon!
Puhuitko kahdesta tarjouksesta? -Kyllä, jenkki nimeltä Grinding.
Tunnetko hänet? -En.
Ehkä hän kuuli hankaluuksistamme. -Mistä hankaluuksista?
Rauhoitu. Tein juuri kaikkien aikojen kaupat.
Varokaa!
IHMISET AHNEUDEN EDELLE
Missä aseistetut vartijat ovat?
Kapitalismi ei toimi! -Protestointi ei toimi. Alas sieltä!
Pakota minut. -Kuka hitto tuo on?
Käskin tulla alas. -Tyttäremme.
Muru, en tiennyt, että tulisit.
Tämä pankki maksoi koulutuksesi. -Ja siitä saan kuulla.
Etkä silti tiedä, mikä tutkinto on.
Tein selväksi, että jos hän karkaisi hippiporukoihin, rahantulo lakkaisi.
Kiristämmekö tytärtämme? -Raha pitää lapset lähellä.
Antakaa nyt lamauttimesta, en kestä tätä.
Heippa.
Tunnetko tuon miehen? -Halusit aina tavata poikaystäväni.
Heitä heidät ulos.
Ei hän tarkoita sitä. -Hän ei tiedä, mitä tarkoittaa.
Hei! -Mikä salaisuutenne on?
Käymme ulkona kahdesti viikossa. Vuoropäivinä.
Älä viitsi. Miten teistä tuli pankkialan voimapari?
Kun hänen isänsä tajusi suhteen vakavuuden, hän antoi minulle töitä.
Eikö sinulla ole koulutusta?
Ei. Ympärilläni on fiksuja ihmisiä.
Nick Freeman ei alkuun erottanut hernesosetta avokadomoussesta.
Nyt hän on nousevia tähtiämme.
Hän teki kaikkien aikojen kaupat, joilla pääsemme yli hankaluuksista.
Hankaluuksistako? Kerro toki, kerron omistani.
Meillä menee oikein mainiosti.
Vilkaisepa näitä isoja lukuja.
Nehän ovat sulkeissa. -Yksityiskohta.
Jututan kirjanpitäjääni. Graham, mikä näiden sulkeiden tehtävä on?
Eilisen löydön jälkeen-
arvioisin, että olemme ainakin 306 miljoonaa puntaa alijäämäisiä.
Sen paikkaaminen ei onnistu tänä vuonna.
Meidän on pakko antaa tulosvaroitus.
Nuo numerot kyllä huolestuttavat.
Rauhoitu, et ole toimivaa johtoa.
Sytytät vain joulukuusemme valot, ei sinun kuulu tehdä mitään.
Edustan pankkia Chelsean kukkanäyttelyssä.
Tämä liittyy asemaamme kiinteistövakuuksisissa arvopapereissa.
Minun on hieman vaikea seurata tätä, koska en ole tarvinnut kiinnelainaa.
Kerro vielä lyhyesti.
Kuvittele työtön, viisilapsinen, vuokralla asuva kaivosmies.
Ei tuloja, ei työtä, ei varoja.
Häntä lähestyy aggressiivinen lainakauppaaja-
joka tarjoaa täyden arvon kiinnelainaa, ja päälle 20 000 puntaa kalustukseen.
Nämä pakataan yhteen autolainojen ja kulutusluottojen kanssa-
ja kutsutaan SIV-erikoissijoitusinstrumentiksi.
Entä kun joku haluaa sen, mitä SIV:issä on jäljellä?
Niin käy harvoin, mutta silloin kutsun luottoluokittajat kunnon aterialle.
Kahvin äärellä kuvailen tämän keitoksen, mutta heillä on niin hauskaa-
että he antavat sille AAA-luokituksen, joka peittää alla piilevän likakaivon.
Nyt voimme pakata kaiken yhteen ja myydä eteenpäin 50 miljoonalla.
Kuin Musta Pekka-pelissä.
Olemme taantumassa.
Ihmiset jäävät työttömiksi, eivätkä voi maksaa.
Rakennelma on niin mutkikas, ettei roskaluottoja erota muista.
Niinpä myyn koko paketin jollekin häviäjälle ja lunastan bonukset.
Viimeksi voitimme pelissä viileät 200 miljoonaa.
Tufton on aina toiminut oikein.
Jos haluamme selviytyä, emme voi kuin kirjata sijoituksen alas.
Hyvä ajatus, Graham, tee se.
Toimita raportti minulle aamuksi.
Minä vain... Huomasin, että yksi välittäjistämme-
hävisi paljon rahaa jopa nykystandardein typerässä kaupassa.
Etkö vastaa välittäjistämme, Nick? -Entä jos olenkin?
Teidän luonteenne eivät taida sopia yhteen?
Miten se on mahdollista, jos toisella ei ole luonnetta?
Mutta Grahamin aivot ovat kuin tietokone.
Sittenhän nautin lukujen hakkaamisesta sinne.
Halusin selvittää yhden asian.
Ovatko nämä isot numerot suluissa huonoja?
Kyllä, ne ovat negatiivisia. Niistä pitää ilmoittaa osakkeenomistajille.
He varmasti tukevat meitä... -He menettävät luottamuksensa.
Silloin me menetämme pankin hallinnan. Ja se on huono asia.
Nick.
Mainitsit eilen kaupoista, jotka voisivat auttaa hankaluuksissa.
Kauppoja tulee ja menee.
Oletko kuullut Nurgistan Gasista? -En ole.
Maailman suurin maakaasukenttä. He kauppaavat sitä venäläisille.
Kiinalaisilta tulisi kolminkertainen voitto.
Kun panen pankin rahat peliin, Tufton porskuttaa toiset 200 vuotta.
Noin sitä pitää. -Se on todella hyvä kauppa.
Ajattelin sijoittaa itsekin. -Niinkö?
Kuulostaa vähän mutkikkaalta...
Oletko varma? -Olen.
Tai jotta voimme varmasti pelastaa Tuftonin-
voit nostaa pääomaa myymällä pankin osakkeita.
Nouda, Taxi!
Charles Bunbury soittaa Grindingille. -Herra Grinding ei odota.
Yhdistä ensin herra Bunburylle.
Ole hyvä ja yhdistä Grindingille, ilmoitan heti Charlesille.
Se ei ole mahdollista.
Grinding. -Bunbury. Olen yrittänyt soittaa.
Miten pääsit läpi? -Brittiläistä nerokkuutta, ystäväiseni.
Mukava kuulla sinusta. Kovaa aherrusta? -Painan täysillä.
Taidat olla 24/7-tyyppiä.
24 tuntia viikossa, 7 kuukautta vuodessa. Sitähän minä.
Halusin jatkaa keskustelua eiliseltä.
Minulla on ehdotus. -Onko?
Interglobal on kiinnostunut ostamaan Tuftonia 9 puntaa osakkeelta.
Tuo on kuvottavaa! -Selvä.
Voisimme tarjota 10 puntaa.
Taxi! -Älkää nyt menkö...
Nouda! -Mitä?
10 puntaa osakkeeltako?
Charles, ulkoilutatko Taxia? -Anteeksi, Dick. Pitää mennä.
Anteeksi, kulta. En huomannut tuloasi.
Yleensä mäyrät hyppäävät ansoihin tullessasi.
Charles, minähän käskin ulkoiluttaa koiraa.
Etkö opi virheistäsi? -Yritän unohtaa ne.
Turha kahden on samaa muistella.
Alan olla liian vanha tähän pankkitouhuun.
Synnyin aikana, jolloin gay tarkoitti iloista ja Big Mac oli iso sadetakki.
Turvaseksi tarkoitti pehmustettua sängynpäätyä.
Onko minusta tullut dinosaurus?
Et kai aio karata Jurassic Parkista?
Et kai odota, että jatkaisin loputtomasti.
Yleensä jatkat, ja on myöhäistä keski-iän kriisille.
Ja mitä ihmettä tekisit?
Totta, olen mitä teen. Joka ei kyllä ole kovin paljon.
Miehiä määrittää se, mitä he näyttävät tekevän.
Kutsun sitä cocktailkutsutestiksi. -Mitä?
Tunnen halua oikeuttaa olemassaoloni, kun joku kysyy mitä teen kutsuilla.
Muistatko, kun menimme naimisiin?
Sovimme, että sinä tekisit pienet päätökset-
ja minä suuret.
Olemme pärjänneet 30 vuotta ilman suuria päätöksiä.
Emmeköhän me pärjää vielä 200 vuotta lisää, eikö vain?
Tarjoan 11 puntaa osakkeelta. Se tekee 2 miljardia puntaa.
Se on suuri summa ilman kiinteää omaisuutta, jos jokin menee vikaan.
Älä unohda kuvaa kokoushuoneessa.
Ainoat todelliset varat ovat pankkiirit, jotka voivat lähteä asiakkaineen.
Oletko harkinnut kultaisia käsirautoja? -Mitä?
Kannusteita, jotka tekevät lähdöstä mahdottoman.
Haluan tietää lisää pankistanne. -Tuftonissa on kaksi osastoa.
Varainhoito sijoittaa rahaa, kunnes se on poissa.
Toisena Private Banking-
joka lainaa rahaa, jos pystyy todistamaan, ettei tarvitse sitä.
Pankkitoiminta on monimutkaista.
Tehdäänkö tästä mielenkiintoisempaa? Jos minä voitan, hinta on 12 puntaa.
Leikit kanssani, Charles Bunbury.
Sujuuko golf yhtä hyvin kuin Wiff Waff? -Paremmin.
Fore!
Minne se meni? -Oikealle.
Kutsumme tuota George Bushiksi.
Graham, jos haluaisi myydä osakkeita, ihan teoreettisesti-
12 punnan hintaan, kuinka monta pitäisi myydä saadakseen-
vaikkapa sellaiset 300 miljoonaa puntaa. Ihan suunnilleen.
Oletteko kysyneet rouva Bunburylta?
Tietenkin. Hypoteettisesti.
25 miljoonaa.
Kiitos, Graham. Mainiota dataa. Nick!
Oletko tyytyväinen Nurgistan Gasiin? -He ilmoittavat pian uudesta kentästä.
Ja sehän on VMR. Vain muiden rahaa.
Tyhjennetään asiakkaan tili, nostetaan kytkintä ja vaihdetaan dollariin.
Nerokasta!
Tulosvaroitusta kannattaa lykätä. -En usko sen olevan viisasta.
Tiedätkö miksi kirjanpitäjä ylitti tien? -En tiedä, ja olen analyytikko.
Koska hän teki samoin viime vuonna.
Joskus analyytikonkin pitää heittäytyä.
Trendi on ystävä.
Mitä aina sanoitkaan? -Pumpataan ja dumpataan, sir.
Olet ykköstykkimme, niin sitä pitää.
Osa pitää minua kalkkiksena. Hämmästyttävää.
Teidän piti vastata näihin sähköposteihin.
Nick... Tästä ei tarvinne mainita Penelopelle.
Osakkeenvälitys.
Ostaisin 200 miljoonaa osaketta Nurgistan Gasia.
Voitte ottaa rahat vaimoni eläkerahastosta.
Oletteko varma, sir. -Tietenkin, kyllä minä nämä tiedän.
Tai en minä tiedä, mutta tiedän, kuka tietää.
Unohdin kysyä, miten sen kamalan amerikkalaisen kanssa meni?
Yllättyisit siitä, miten hoidin tilanteen.
Tilanteen. Kiertoilmaus aasille.
Tämä on Nurgistan, josta on tehty maailman suurin maakaasulöytö.
Siellä on käytetty uutta särötystekniikkaa.
Tänä aamuna se aiheutti vakavimman maanjäristyksen-
Nurgistanin historiassa.
Kaasuräjähdys vastasi kahta Hiroshiman ydinräjähdystä.
Ympäristöseurausten odotetaan saavan-
Deepwater Horizonin öljyvuodon vaikuttamaan myrskyltä vesilasissa.
Onko kaikki kunnossa, kulta?
Jestas sentään.
Kuinka paha tilanne on?
Nurgistan Gas on laskenut 75 prosenttia, ja saattaa kaatua.
Penny tappaa minut, jos häviän hänen rahansa.
Paperilla tappiot ovat 2,5 miljardia. Enemmän kuin pankin arvo.
Selvä. Pankki on mennyttä.
Minä olen mennyttä. Olemme kaikki mennyttä.
Tilanne on mahdollisesti varsin huono, eikö vain?
Ingerglobal havittelee Tuftonia.
Myös japanilaisten huhutaan olevan kiinnostuneita.
Miten Tuftonilla on tähän reagoitu, Andrew?
Mitä pankilleni tapahtuu? Katson uutisia-
ja Interglobal vaikuttaa koputtavan ovelle.
Olemmeko jo antautuneet?
Varsinaisesti pankki ei ole sinun, kultaseni.
Aivan. Kohta se on heidän pankkinsa.
Onko tilanne hallussasi? -Keskustelen juuri kenraalieni kanssa.
Siis sinä, Graham ja Sophie?
Niin. -Aivan.
Charles, käytä nyt aivojasi ja korviasi.
Ne eivät ole vain lasien kannatteluun soveltuvat nahkaläpät
Kuunteletko minua, Charles? Oletko siellä?
Kuunteletko minua yhä? -Totta kai, kulta.
Minusta tuntui, että puhun itsekseni. -Ei ikinä. Kuulen joka sanasi.
Kuule siis nämä: Älä menetä pankkiani.
TUFTON ALENNETTU ROSKALUOKKAAN
Oletko varma tästä? Myös japsit haluavat vallata pankin.
Japanilaisten saaminen torppaamaan amerikkalaisten tarjous on riski-
mutta saattaa toimia.
Kiitos analyysista, mutta tarvitsen housusi.
Pärjääköhän Graham autossa? -Jätin ikkunan raolleen.
Herra Nakamura, kiitos tapaamisesta. -Ymmärrän. Istukaa.
Hyväksymme tarjouksenne ostaa pankkimme osakkeita.
Sopisiko 11 puntaa osakkeelta?
Kiitos kunniallisesta tarjouksestanne.
Tiedän, että sovimme golfkentällä-
12 punnasta osakkeelta, mutta sehän on ollutta ja mennyttä.
Olemme ostaneet aamulla 10,1 prosenttia Tuftonista hintaan 2,50 puntaa.
Anteeksi, kaksi puntaa osakkeelta.
Ajattelitte siis napata meistä palan halvalla?
Integrity ei ole japanilainen automalli.
Annetaan olla, Nick. -Iskitte aamulla!
Pearl Harbor ei osoittautunut viisaaksi keskipitkällä tähtäimellä.
Olimmekin lähdössä.
Pelkäänpä, että se on ohi Charles.
Kuinka niin? -Tase on yhtä sotkua.
Vastaavat ja vastattavat päälaellaan.
Pelkäänpä Nickin olevan oikeassa.
Puheenjohtajana vastaat vastuullisesta kaupankäynnistä.
Charles, kerro, mitä teet juuri nyt.
Kun nyt kysyit, kullanmuruni, Graham keksii fiksuja koodinimiä tarjoajille-
ja minä selvitän paikkaa illalliselle.
Eikö niin, Tuftonin tiimi?
Amerikkalaisista!
Et tyytynyt osakkeen hinnan romahduttamiseen-
vaan annoit jenkkien tehdä naurettavan pienen tarjouksen.
Miten? -He ostavat Tuftonin pilkkahintaan!
Hän on oikeassa. He saavat määräysvallan.
Kuunteletko sinä? -Onnittelut, Charles.
Rikoit pankin.
200 vuoden ylväs historia katosi hetkessä.
Jotain täytyy tehdä.
Peruutin sen.
Grinding valtuutti sen. Muistathan Interglobalin moton?
En juuri nyt. -Jos et heti onnistu...
Saat potkut.
Luulin kaiken olevan kunnossa Nurgistan Gasin kanssa.
Kuka nyt säröttäisi maanjäristysalueella?
Varma katastrofi. -Mutta...
Toivottavasti et ostanut osakkeita. Surkea sijoitus.
Minäkö? En tietenkään!
Charles! Kuulen sinut. Puhu puhelimeen!
Penelope kulta... -Maanjäristysalueella! Mitä ajattelit?
Tuftonin osakkeeni ovat arvottomia, Charles.
Onneksi minulla on sentään eläkerahasto.
Siitä puhuen...
Minulla ei ole enempää. Pahoitteluni.
Penelope!
Vaatteeni! Kenkäni!
Penelope? Penelope! Kulta!
Vaikutat kiihtyneeltä. -Mistä niin päättelet?
Se on etruskien, 700 eaa.
Olen yhtä tolaltani kuin sinäkin. -Tuskin.
Odota! Tai jatka vain, maila on posliinikoiraa arvokkaampi.
Kiitos, kun kerroit.
Eikö olekin hämmästyttävää-
että aivosi alkavat toimia heti aamulla-
ja jatkavat toimintaansa siihen asti, kun astut toimistoon.
Ja sitten kuin taikaiskusta... ne äkkiä... lopettavat!
Sinusta ei ole pyörittämään edes hyrrää.
Isäpoloni pyörisi haudassaan.
Penny...
Ole kiltti. Me pääsemme tästä yli! -Miten?
Mitään ei ole jäljellä, koska sijoitit kaiken Nurgistan Gasiin.
Halusin yllättää sinut. -Näytänkö yllättyneeltä?
Hukkasit rahani. -Luotin suoja-aitaan.
Tuohon voit kyllä luottaa.
Olen pahoillani, Grinding ja Nick Freeman huijasivat minua.
Sinun syysi se oli!
Ota kerrankin vastuu surkeassa elämässäsi.
Kaikki elämässäni pieleen mennyt johtuu sinusta.
Et tarkoita tuota. -En halua enää nähdä sinua.
Saat pitää talon, kulta. -Menetämme sen!
Voit myydä Tuftonin osakkeesi. -Kuolleen ruumiisi yli.
Penelope!
Oletko miettinyt, miksi miehet kuolevat ennen vaimojaan?
Koska me haluamme!
Annabel, isä täällä. Kyllä, tulen jalan.
Mukavaa, että tapasit minut, Annabel.
Asuvatko ihmiset muka täällä? -Minä asun, isä.
Hei, Twig.
Tiedätkö, että ruoka jääkaapissa on vanhentunutta?
Olemme freeganeja, isä. -Onko se joku kultti?
Supermarketit heittävät hukkaan tonneittain ruokaa.
Me palastamme sen.
Mistä? -Roskiksista.
Onko se hygieenistä? -Ei aavistustakaan.
Nämä lihapullat ovat maukkaita. -Ne ovat hyvää paskaa.
Mitä muuta täällä tapahtuu? -Pyöritämme yhteisön pankkia.
Jos joku tarvitsee lyhyttä lainaa vuodon korjaamiseen, sohvaan-
tai vain seuraavaan palkkapäivään asti, annamme sitä korotta.
Isä, ihmisillä on todella tiukkaa, varsinkin kun te Cityssä mokaatte.
Ei tuo ole reilua. -Eivät isot pankit enää lainaa köyhille.
Pikavippaajat voivat pyytää 3 000 prosentin korkoa.
Olette pankkirosvoja. -Älä viitsi, Twig.
Talouskriisi on lähinnä pankkiirien syy. Eksyitte.
Talouskriisit toistuvat 70 vuoden välein.
Kun vallanpitäjät eivät enää muista edellistä katastrofia, tulee uusi.
Ne ovat Kondratjevin syklejä.
Olin unohtanut, miten talous imee mukaansa.
Imee tosiaan.
Miksi katsot minua noin?
Siitä on vain aikaa, kun olemme puhuneet näin.
Emme puhu, isä.
Sinä et vain tajua.
Kun olet jauhanut paskasi, voit mennä.
Hyvästi, isä.
Mikset hankkisi töitä?
Olisikohan töitä tarjolla?
Ainahan niitä. Osoite? -Hyvä kysymys. Voinko palata asiaan?
Herra Bunbury, kuvailkaa itseänne kolmella sanalla.
Ahkera, laskutaitoinen ja yläluokkainen.
Syy edellisestä työstä lähdölle... 2 miljardin punnan tappio.
Kyllä, niin pääsi käymään.
Ajattelin myös, että olisi uuden haasteen aika.
Selvä.
Onnea.
KULJETTAJIA HAETAAN
Onko autoa? -Vaimolla on.
Antaako hän ajaa sillä? -Ei luultavasti.
Saammekohan kaikki kenkää? -Luultavasti.
Osa näyttää isossa toimistossa siltä, kuin odottaisi opettajan saapumista.
Sinusta olemme innoissamme.
Siinä hän on.
Jos hän olisi hautausurakoitsija, ihmiset lakkaisivat kuolemasta.
Taksi Bunburylle! -Hyvästi Tuftonit.
Taksi Bunburylle! Taksi Bunburylle!
Penny. Annabel.
Hyvästi.
Hei, tämä on minun alueeni.
Miten bisnekselle käy, jos poliisi eristää alueen?
Voin siirtyä vähän.
Jatka vain.
Toivottavasti et ole äänekäs. -Olen hienovarainen.
Aiotko todella tehdä sen? -En tiedä enää.
Minäkin olen miettinyt sitä, mutta ottaisin kyllä ryypyn ensin.
Mitä olisi?
Entä sinulla? -Tietenkin...
Taidan olla vähän...
Kerran minulla oli toimisto yhdessä noista rakennuksista.
Minä keksin banaanin, mutta joku varasti ideani.
Kuinka kauan olet harkinnut sitä?
Kaksi vuotta. Älä yritä pyörtää päätäni.
En kuvittelisikaan, vanha kuoma.
Banaanin jälkeen keksin internetin.
Sitten tuli luottolama. Pankki perui luoton.
Menetin firman, talon, vaimon. Hän jätti minut voudin vuoksi.
Minun vaimoni jätti omaisuuteni voudille.
Sen jälkeen missään ei tuntunut olevan järkeä.
Tiedän.
Menetin samalla tyttärenikin.
Haluaisin puhua vaimolleni, mutta hän ei suostu tapaamaan.
Siksi minä...
Samoin.
Voin kuitenkin suositella perusteellista harkintaa-
tämän päätöksen suhteen.
Sitä voi joutua katumaan pitkään.
Et silti saa toista ryyppyä. -Tiedän.
Älä kastele niitä.
MYYTÄVÄNÄ
Taxi?
Kiitos, Caroline.
Kiitos, kun saan asua täällä. -Ei kestä, Pen.
Puhelin lakkaa soimasta pikkuskandaalista.
Se ei ole helppoa tässä iässä.
Cheltenham Ladies' College ei valmistanut tähän.
Mitä haluat? Mitä minun pitäisi sille tehdä?
Onko huono hetki? -Ei, työpuhelu.
Älä viitsi. Hukkuisit lätäkköönkin. Joko riitti?
Hyvä luoja, mikä maksaa? Viimein!
Mitä teet työksesi? -Olen puhelinprostituoitu.
Laskethan leikkiä?
Sitä ei vain pidä ottaa vakavasti. Pitää olla hahmo.
Olen vihainen eronnut, joka tekee sitä rahan vuoksi.
Selvä. Toimiiko se? -Kyllä vain.
Se on miehille, joiden vaimo ymmärtää, mutta ei tyydytä.
He rakastavat sitä. Joskus on kolme puhelua samalla.
Jätän vastaamatta ja huudan.
Niin?
Tunnet ehkä 99 eri asentoa, mutta et yhtään naista.
Ehkä vien kassini yläkertaan. -Ei sitä ole. Voit nukkua sohvalla.
Mitä haluat, friikki? -Minun puhelimeni.
Hei.
Hei, Richard Grinding. -Sepä ikävä kuulla.
Penelope, halusin vain... -Älä soita enää, vaikka olisit tulessa.
Voisin hommata sinulle töitä. -Ei, kiitos.
ÄLÄ SYÖ PINGVIINIÄSI ENNEN OMENAA. ÄITI.
Graham.
Graham?
Graham.
Graham! -Anteeksi. Joo.
Minulla on kysymys. -Kysy.
Tiedäthän, että irtisanomiset tehdään iltapäivällä.
Nickillä on ilmeisesti lista potkut saavista.
Olenko sillä? -Olen vain kirjanpitäjä.
Mutta olet ollut henkilöstöosastolla, ja sinut joskus unohdetaan.
Ihmiset puhuvat edessäsi. -Joo.
Siltä varalta, ettemme näe enää ikinä-
ajattelin vain, että ehkä... Toivottavasti en ole liian suora.
Voi luoja! Se on Nick. Hän varmaan jäi väärään kerrokseen.
No niin. Lista on tässä. Paras kutsua turvamiehet valmiuteen.
Eivätkö hekin ole listalla? -Jätetään lopuksi.
Entä minä? Minne menen? Olin Charlesin alainen.
Trace... -Sophie.
Tiedän. En ikinä luopuisi sinusta. -Etkö?
Silmäsi ovat Aston Martinini väriset. -Ne ovat piilolinssit.
Meillä on suhde.
Jutellaan siitä päivällisellä.
Hienoa. -Unohdin, että olet siinä!
Tämä on työpöytäni. -Ei enää kauaa. Vitsi!
Olet ihan kelvollinen kirjanpitäjä.
Analyytikko. -Älä vähättele itseäsi.
Katso nyt hänen naamaansa.
No, hyviä uutisia.
Mahtavia.
KOLME VIIKKOA MYÖHEMMIN
Pörssivinkkejä punnalla!
Kiitos.
Kiitti, Oscar.
Pörssivinkkejä punnalla!
Punta pörssivinkistä. Pörssivinkkejä punnalla.
Et varmaan myy vinkkejä velaksi?
Korko on kolme prosenttia yli LIBORin.
Tämä Interglobal-Tufton pankkijuttu.
Miten heitä voi estää viemästä koko hoitoa?
Miksi kukaan sitä haluaisi? -Kysyn ihan mielenkiinnosta.
Interglobal omistaa 79,8 prosenttia Tuftonista.
Heitä estää saamasta 90 prosentin osuuden ja täyden hallinnan-
vain Honshu ja yksi yksityinen osakkeenomistaja.
Molemmilla on 10,1 prosentin osuus.
Niin tietysti. Voisinko lainata punnan?
Saat vinkin.
Nurgistan Gas. Se nousee vielä.
Nurgistan... Nurgistan Gas? Haluan puntani takaisin!
Mieluummin menisin porattavaksi. Eikä se ole kiertoilmaus.
Polvillesi.
Niin? -Älä sulje!
Olen ollut tyhmä kuin vasemman jalan saapas.
Et ole ollut penaalin terävin kynä. -Aivan, en tiedä mitään pankeista.
Olet Peterin periaatteen ruumiillistuma.
Jokainen saavuttaa oman pätemättömyystasonsa.
Et ehkä ole tyhmin tietämäni mies, mutta kun hän kuolee...
Mutta tiedän nyt, mitä Grinding juonii!
Säälittävää. -Luoja! Penelope! Voi luoja!
Haluan puhua sinulle. -Tämä on vainoamista.
Anna mennä, Jenkins, kakkosta silmään.
Heitän tämän läpi ikkunastasi.
Haluan neuvojasi. -Neuvon väistämään.
Miten palauttaa Tuftonin nimi kunniaan. -Varastit sen suvultani.
Kaikki tietävät, että olit Tuftonin takapiru.
Miehesi oli ajamassa firmaa nurin.
Eikä ollut! Ehkä hän joskus unohti katsoa, minne ajoi.
Keskustelemme sivistyneesti. Vaihdamme mielipiteitä. Ole kiltti.
Olen kyllin suuri pyytämään apuasi.
Haluan illallisen sinun piikkiisi.
Hyväksyn ehtosi. Pidä luottorajaani tavoitteena.
Voinko ottaa tiilesi? -Kyllä.
Mieluummin arkaan paikaan ja kovaa.
Rosvo.
Hyvää iltaa, raatajat. -Sopulit!
Charles? -Bourneville.
Mitä kuuluu? -Entä itsellesi?
Kuulin pankista. Huono tuuri.
En minäkään yleensä tiennyt, mitä tapahtui.
Oli mukava törmätä sinuun. -Samoin.
En syytä sinua yhtään lähdöstä.
Kuka hän on? Oliko hänkin Tuftonilla?
Ei, tämä on Oscar. Hän on oikea liikenero.
Syödään joskus lounasta. Pyydän tyttöä soittamaan.
Oscar? Oscar!
-Mene pois!
Agincourt, miten voin auttaa? -Olemme keskellä ruokasalia.
Voisimmekohan tilata viiniä?
Totta kai, sir. -Kiitos.
Pidätkö viinistä? -Olisin valinnut toisin.
Mikset tilannut sitä?
Tilasit ruokalistan kalleimman pullon.
Saavutit luottorajasi ilman, että edes yritin. Voitin.
Onnittelut. -Kiitos.
Etkö mieluummin ota haluamaasi? -En voittaisi.
Voitit siis, mutta et saanut haluamaasi.
Olet Penelope Tufton, et Penelope Bunbury.
Olet pankin suurin voimavara.
On nimi, aivot, ja olet kaunis nainen.
Mikset johda tätä pankkia? -Koska isäni ei saanut poikaa.
Selvä.
Haluatko Tuftonin olevan Itä-Intian kauppakomppania?
Hieno brittiläinen nimi, joka on pyyhkiytynyt historiaan.
Vaiko Rolls-Royce?
Se teki hienoja koneita, joilla vietiin yksi mies teelle.
Nyt he tekevät hienoja koneita, joilla viedään tuhansia pitkin maailmaa.
Kumpi sinä olet, Penelope Bunbury?
Nyt saankin kunnon Grindingia.
Ehkä se on tarpeen, sillä sinua varjostaa mies, jolla tuskin on varjoa.
Hän on yhä mieheni. -Yksityiskohtia.
Jos kaipaat avioeroasianajajaa... -Sinut naisikin vain mielisairas.
Missä vaiheessa he tulevat tolkkuihinsa? -Vaimoni kuoli.
Otan osaa. -Siitä on jo pari vuotta.
Puhuit vastaanotolla ex-vaimoista.
Vain yksi. On helpompaa olla se tyyppi, kuin se, joka menetti kaiken kolarissa.
Ja en ajanut, jos ajattelit syyttää siitäkin.
Miksi ostit pankkini? -Haluan nostaa sen kukoistukseen.
Edward Tuftonin periaatteiden mukaisesti.
Olisit sitten jättänyt sen rauhaan.
Nautin suorasta mielipiteenvaihdostamme.
Sinulla on tullessa oma mielipiteesi ja lopussa minun.
Miehet eivät ole nyt minusta luottamuksen arvoisia. Hyvää yötä.
Kuule, jos...
Mitä sinä teet? -Etsin pippurisumutetta.
Taidan vain joutua pistämään sinua silmään...
...tamponilla.
Miten pääsen takaisin Carolinen luo?
Hänellä on luuta.
Mene sinä autolla, minä kävelen.
Luota minuun, Penelope. Saatan yllättää sinut.
Oscar! -Veit minulta kaiken!
Ja minä avauduin sinulle e-hedelmistä.
Ota, en halua niitä. -Miksi?
Olin Tuftonin asiakas. -Ei se ollut minun syyni.
Tule nyt alas. -Eihän se ikinä. Olette samanlaisia.
Satutat vielä itsesi. Ole kiltti. Oscar?
Jos todella aikoisit hypätä, olisit tehnyt sen 2 vuotta sitten.
Se vaatii perusteellista harkintaa.
Mitä Churchill sanoikaan?
"Jos vaellat helvetissä, jatka matkaa."
Oscar! Ei! Voi luoja!
Tuo sattui. -Hyvä heitto kuitenkin.
Odota, olen tulossa. Anteeksi.
En tarvitse apuasi.
Et auttanut minua silloin. Et saa autettua edes itseäsi nyt.
Mukava nähdä, sir.
Teidän pitäisi tietää jotain.
Rouva Bunburysta.
Miten Charlie jakselee? -Älä puhu hänestä.
Et ole puoliksikaan hänen veroisensa. Ikävä kyllä puolet nollasta on nolla.
Voisinko lainata Charlesin aivoja?
Mihin ihmeeseen? -Ajattelin tehdä idiootin.
Halusin pyytää sinua mukaan Tuftoniin.
Voisit vastata hyväntekeväisyydestä. Ostan tomaattimehuni täältä. Pysäytä.
Jos liikennepoliisi häiritsee, aja yli. Palaan pian.
Mitä teet hänen kanssaan? -Mitä sinä teet?
Hän haluaa vain osakkeitasi. Vain sinä estät häntä saamasta koko pankkia.
En ota sinua takaisin, Charles. -En sanonut haluavanikaan!
Tiedän, että olin surkea mies ja kelvoton pankkiiri.
Eikä urasi ole pitkä tässäkään hommassa.
Toivottavasti harkitsit ehdotustani. -Mitä ehdotusta?
Mitä teet autossani? -Hän vei pankkimme!
Charlie hukkasi sen. -Kuka kysyi sinulta?
En tehnyt mitään. -Charles ei ole ikinä tehnyt mitään.
Haluatko satuttaa enemmän Charlesia vai minua?
Miksen voisi tehdä molempia? -Mikä tuo oli?
Sanoin, että on helpotus, kun rinnalla on mies, joka ei ole täysi nolla.
Tulisitko edes vieraakseni Interglobalin juhliin?
Jos en pese Jimmy Choo-kenkiäni.
Pysäytä tähän, Bunbury.
Jätä Penelope, minne hän haluaa, ja palauta auto, niin en ilmoita tästä.
Richard... Unohdit tomaattimehusi.
Pysäytä auto, tai syytän kidnappauksesta.
Selvä!
Ei kukaan maksaisi lunnaitakaan. -Hyvä.
Otan riskin kulkurien ja... pysähtyneiden sellaisten kanssa.
Hänkin on koditon. -Olet sietämätön.
Pahoitteluni, sir.
Oscar. Onneksi olet kunnossa. -Mene pois, teen töitä.
Olen pahoillani. En ole enää se mies.
Olen kuljettaja!
Täytyy minun jotenkin voida hyvittää tämä.
Vaikka pilasin elämäsi, kaipaisin todella apuasi.
Auttaisit minua auttamaan itseäni.
Etkö edes punnasta?
En.
Voinko edes tarjota kyydin jonnekin?
Mahtuuko arkistokaappini?
Tuo oli siis vaimosi. Haluatko hänet todella takaisin?
Yritin puhua hänelle, mutta hän on pankkiiripoikaystävänsä kanssa.
Ymmärrän kyllä häntä. Et omista edes kenkiäsi.
Isot päätökset riippuvat sisäpiirin tiedosta.
En aikonut kertoa tuota sinulle.
Kelpaisiko päivällinen?
Hei, Sophie. -Hei.
Miten päivällinen Nickin kanssa meni? -En halua puhua siitä.
Lähtisitkö joskus yhdelle? -Selvä.
Todellako? -Toki.
Siistiä.
Mikä tämä on? -Tämä on Annabelin paikka.
Aikanaan se oli yökerho.
Isä. Et voi vain tupsahtaa tänne pankkiirikaverisi kanssa.
Miten julkeat? Koska syödään?
Hän on koditon. -Onko?
Auta häntä. -Mistä alkaen?
Se on mutkikasta.
Jos et kaipaa meitä, ei sitten. Tule, Oscar.
Tuo on Tuftonin pankin pohjapiirros. -Mistä sen tiesit?
Mistä muuten tietäisin, minne panna dynamiitti.
Viimein sinulla on kunnon seuraa, isä.
Olisitteko kiinnostuneita sisäpiirin tiedosta?
Siellä on huomenna Interglobalin juhlat.
Hän voi jäädä syömään.
Tryffeleitä? -Dyykkasin Harrodsilla.
Onko sinulla tyttöystävä, Graham?
Olen analysoinut tyttöystäviä. -Niin varmasti.
Tyttöystävät ovat kuin uima-altaita.
Hiton kalliita, kun ottaa huomioon, kuinka vähän aikaa niissä on.
Jestas. Olet hyvin varusteltu, Graham. -Kova väite.
Sukissasi on pako, Sophie.
Sinä et pääse pakoon niin helposti, Graham.
Tarkoitin silmäpakoa.
Anteeksi. -Ei se mitään.
Ei sinulla olisi pieniä, sinisiä pillereitä?
On.
Edellisellä tyttöystävälläkin oli päänsärkyjä.
Isä... Mitä tämä on?
Kun Penelope heitti minut ulos ja sinä teit tunteesi selviksi...
Luulin menettäneeni kaiken.
Niinpä menin joelle ja...
Hän esti minua.
Isä... -Ei olisi pitänyt sanoa.
Luoja. Olen niin pahoillani.
Oletko nyt kunnossa? -En tiedä. Olenko?
Hukkasin yhtiön, jota sukunne loi 200 vuotta.
Ei se ollut sinun syysi.
Olin kuin sokea mies pimeässä huoneessa-
etsimässä olematonta mustaa kissaa.
On hölmöä sijoittaa johonkin, mitä ei ymmärrä.
Jos minulla olisi vähemmän älykkyyttä, kaipaisin kastelua.
Olin hallituksen puheenjohtaja.
Ketä muuta voisin syyttää? -Sitä amerikkalaista.
Jonka kanssa näin äitisi tänään.
Etkö aio tehdä sille mitään?
Kuule isä, olet elänyt monin tavoin etuoikeutettua elämää.
Tienasin rahaa vanhanaikaisesti. Naimalla sitä.
Mutta siitä jäi...
...jatkuva tunne, etten todella ansainnut elämäni hyviä asioita.
Jos todella haluaa jotain, siitä pitää oppia taistelemaan.
Jos haluat äidin takaisin, sinun pitää hankkia pankki takaisin.
Kuka sanoi, että haluan hänet takaisin? Hän on tyly, vihainen ja hallitseva.
Joskus... vähän pelottava.
Mutta kaipa...
...hän on silti vaimoni.
Ehkä minun pitäisi liittyä seuraanne juhlissa.
Onko siellä samppanjaa?
Nukuin sohvalla.
Eikö mitään tapahtunut? -Olin herrasmies.
Tietenkin. -Kuinka niin?
Olen yhä neitsyt, Barry.
Kiitti.
Pankkiirit ulos!
Kiitos, kun pääsin mukaan.
Heistä haluat pelastaa maailman, vaikka olet liian vanha nauttimaan siitä.
Ehdottomasti. Tämä on minulle tärkeää, mitä olikaan.
Siistiydyt mallikkaasti, jos sopii sanoa.
Hommiin sitten. Twig!
Mitä haluamme? -Reilun yhteiskunnan!
Koska sen haluamme? -Nyt!
Hyvä, että se selvisi. Jatka tästä, Twig.
Te puhutte yhtiöistä, me yhteistyöstä!
Annabel Tufton seuralaisineen. -Neiti.
Ehdottaisin fuusiota, Penny. -Mitä minä saisin?
Turvatun talouden, sekä paikan hallituksesta ja säätiöstä.
Eivät pöksyni noin helpolla putoa. -Et voi teeskennellä ikuisesti.
Arvelin, että kaipaisit pelastusta. -Et kai aio aiheuttaa kohtausta?
Minäkö? Järjestit tämän. -Mitä teet täällä?
Sen Nick Freemanin konnan kanssa! -Lopeta, Charles.
Tule mukaani.
Kerroitko hänelle Nurgistanin ratkaisevan Tuftonin ongelmat?
Teemme kaikki kauppoja vinkkien perusteella.
Huijasit minut tuhoamaan Tuftonin.
Onko se totta, Richard? -Mistä puhuittekaan?
On se. Charles oli tehdä itsarin sen vuoksi.
Charles?
Et saanut tehtyä edes sitä kunnolla.
Koska hänellä oli kiire pelastaa minun henkeni.
Kiitos, Oscar.
Mitä Annabel tekee täällä? -En tiedä.
Heitä heidät ulos. -Ilmoitanko Annabelille?
Hän siis on täällä! Perhekokoontuminen.
Tietä!
Olette yksiä pirun pankkiireja!
Se olikin liian hyvää. -Kaatakaa hänet.
Onko tuo Armanin puku? Hieno.
Hän antoi sen. -Se on minun Armanini!
Hän se on, konstaapeli.
Voitte vaieta. -Onnea vain sen kanssa, konstaapeli.
Näytänkö muka rettelöitsijältä?
Ja koska vankila muka on toiminut?
Nelson Mandela ei uusinut rikosta.
Hän on osunut minuun vain kerran. Range Roverilla.
Ikävä kyllä ajoin ykkösellä.
Hyvästi, Charles.
Onnea, sir.
Annabel, oletko kunnossa?
Minne yleensä menemme, kun meidät häädetään?
Paikkaan, jonka törkeän rikkaat ovat jättäneet häpeällisen tyhjilleen.
Selvä.
Katsokaa. Vandaalit ovat päässet sisään.
Tuo oli äitisi.
Taxi. Taxi. Olen niin pahoillani. En enää ikinä lähde rinnaltasi.
Olet kuuluisa, Charles. "Interglobalin Richard Grinding sanoi:
'Pyrkiessämme kukkulan kuninkaiksi, emme aio tehdä Bunburyja.'"
Mitä tuo tarkoitti? -Kaiken häviämistä markkinoilla.
Joskus täytyy tehdä suuria päätöksiä.
Vaikka ei olisikaan ihan varma, mitä.
Sitten täytyy ymmärtää shorttausta.
Ymmärrätkö osakkeiden shorttausta? -Ymmärtääkö kukaan?
Selvä.
Sinä haluat shortata kenkäni-
mutta ne ovat minun, joten lainaan niitä sinulle-
ja annan myydä ne neljällä banaanilla.
Lupaat palauttaa kengät 2 viikon päästä. -Eikö ne pidä ostaa takaisin?
Toivot niiden olevan vain yhden banaanin arvoiset silloin.
Niinpä minulla on yhä kengät-
ja sinulla kolme banaania. Se on varma nakki.
Mutta Annabelhan on 3 banaania tappiolla.
Siis Nick Freeman on 3 banaania tappiolla.
Mutta vastustajan osakkeet pitää shortata juuri oikealla...
Hetkellä! Välttäen iskun.
Täytyy vastata välittömästi, kuten kendossa-
joka on Nakamura-sanin mukaan kuin pankkitoimintaa.
Olen uusi sensei. Lauantai.
Ilo saada sinut talooni, Charles Bunbury.
Minulla on ehdotus.
Wiff Waffin ja golfin jälkeen olemme tasoissa. Haet ratkaisevaa.
Minulla on visio tehdä Honshusta maailman suurin pankki.
Paras puhua lääkärille visiostasi, Charles.
Olet ehkä oikeassa. -Miksi kuuntelisin sinua?
Meriittisi eivät vakuuta.
Rikoit pankin. -Kyllä.
Kyllä, se on elefantti huoneessa, jonka kanssa painimme.
Mikä elefantti?
Miekkani ei lepää, ennen kuin herään sarastukseen-
tuuli puhaltaa idästä, ja Honshu on ichiban.
Numero yksi.
Olen kuin Musta Ruhtinas. -Onko sinulla erikoisvoimia?
Otan tuon myöntymisenä.
Heidän osakkeensa on pudonnut. -Se on tehnyt Bunburyt.
"Aiomme tehdä yhteistyötä todellisessa lässyn-lässyn hengessä."
"Dictum meum pactum, Charles Bunbury."
Mitä? -Sanani on takuuni.
En päässyt tähän asemaan luottamalla ihmisiin.
Olet pankkialan huipulla, kun voit teeskennellä suoraselkäisyyttä.
Japsit aikovat kaapata Tuftonin.
Meidän pitää puristaa Honshulta heidän 10 prosenttiaan.
Aivan.
Siitä yöstä...
Graham, joskus tytölle pitää antaa, mitä hän haluaa.
Nähdään.
Tunnetko tarinan Tuftonin taustalla?
Se liittyi Trafalgarin taisteluun.
Merillä oli helvetti irti.
Lontoon pörssissä oli savet lahkeessa.
Välittäjät pelkäsivät Ranskan valtaa.
Tuftonin viestinviejä palasi taistelusta-
sanoen pelin olevan pelattu.
Ja mitä häviö teki Englannin velkakirjoille?
Vessapaperia. -Tufton osti niitä pennosilla.
Viestinviejä valehteli. Englanti voitti.
Ja velkakirjat myytiin omaisuudesta. Kaukonäköistä.
Pitäisikö meidän tehdä samoin?
He osasivat käydä kauppaa 200 vuotta sitten.
Sisäpiirin tiedon voima. -Nicholas, emmehän me voisi niin tehdä.
Haluan vain palauttaa Tuftonin perusperiaatteilleen.
Älä kysy, mitä maksoin saadakseni sen takaisin.
Sitten tajusin, että tavallaan se on Tuftonin arvojen ytimessä.
Se oli isäni auto.
Hän antoi sen Charlesille. Luulin sen olevan mennyttä.
Se on ollut Tuftoneilla yli 50 vuotta.
Lähes yhtä kauan kuin Jenkins.
Siksi myös sinun pitää jäädä.
Olet Tuftonin suvun viimeinen.
Taxi.
Charlesin koira.
Rakastan koiria.
Älä nyt ala pehmoilla.
Ei mitään sellaista, se on ontelojuttu.
Mitä olit sanomassa?
Perustuen siihen, että toimimme aidosti Tuftonien hengessä-
osakkeeni voivat olla myynnissä-
mutta vain ostajan varojen mukaiseen hintaan, koska inhoan häntä niin.
Sophie?
Soititte väärään numeroon, tämä on 7458610.
Näppäilin vahingossa bonukseni.
Oletko kunnossa? -Hain hänen vaatteensa pesusta.
Minut lähetettiin arvostelemaan strippiklubeja. Kahdesti.
Nyt kokosin 20-sivuisen dokumentin, joka minua oli pyydetty silppuamaan.
Hän ei vain tuhlaa pankin varoja, vaan vaarantaa työpaikkamme.
Raadoin päästäkseni tähän asemaan.
Hän ei saa minua eroamaan. -Pidän huolta, ettei sinun tarvitse.
Toimistooni 5 minuutin päästä.
Palauta nuo Cheryl... mikä hänen nimensä olikaan.
Paikkasitko jo dokumentin? -Se oli jo kierrätetty.
Anteeksi.
Olet kunnon mies, Graham.
Miksi jahtaan komeita paskiaisia, kun voisin olla tuollaisen kanssa?
Sanoin juuri Nickille, että ajat ovat epävakaat.
Tämä luottolama vaarantaa tulevaisuuteni.
Tarvitsemme volatiilin pankkiosakkeen, jonka tulosten tiedämme olevan surkeat.
Ja koska Graham oli hiukkasfyysikko-
hänen tekaistua raporttiaan hinnan nostamiseksi uskotaan.
Shorttaamme sitä niin pirusti ja korjaamme voitot.
Olisi ikävä joutua sinun ja rahan väliin.
Oliko sinulla mielessä osake?
Häränsilmä!
Sisään vain.
Graham, oletko nähnyt kaveriasi Charles-sania?
Entä Finanssivalvonta?
Hampaaton. Uudet säädökset, uudet porsaanreiät.
Ei minun pitäisi. -Haluatko pitää työsi?
Ongelmasi on, että olet liian kiltti.
Voisit olla kunnon pankkiiri ilman kiltteyttäsi. Se on niin ärsyttävää.
Voin erottaa myös Sophien. -Ei.
No niin, Graham. Mitä nousevan auringon talossa tapahtuu?
No...
He ovat Skyllan ja Kharybdiin välissä. -Kenen ja minkä?
Homeroksen "Odysseiassa"... -Puun ja kuoren välissä.
Ja puhumme muka samaa kieltä.
Subprime-lainat lamauttavat... -Mene asiaan.
Ei olisi yllätys, jos pankki kaatuisi.
Graham, tuon takia te analyytikot palaatte Sveitsistä.
Rahan vuoksi.
Oikeasti vain tylsistyin.
Aletaan shortata Honshua. -Voit mennä, Graham.
Järjestä verilöyly. Vien Penelopen lounaalle allekirjoittamaan tämän.
Rahat pankille! -Pumppaa ja dumppaa.
Teen raporttia Grindingille.
Vahvistettu. "Aurinko" nousee huomenna.
Lopeta seksiviestien lähetys.
Kuinka monta Honshun osaketta minun pitää shortata-
että pääsen eläkkeelle, ennen kuin saat.
Haluan henkilökohtaisen omistusosuuden. Ja ison.
Haluan tietää luottovelkakirjoista.
Pysytään rauhallisina.
OSAKKEEN SIIRTOTODISTUS
Japanilaiset pankit, kuten Honshu-
ilmoittavat yleensä tuloksensa ennen iltapäivää.
Kauppa alkaa noin 4.30 Lontoon aikaa.
Tällainen viive viittaa yleensä vain yhteen asiaan:
Vakaviin ongelmiin.
Tuftonin pääanalyytikko Graham Seddon oli ollut yllättävän toiveikas.
Shortataan ne, vauhtia!
No niin, allekirjoita vain.
Tarjoilija, olisiko ladylle kynää?
Pahoittelut, madame, ei ole. -Pieni hetki.
Kun tein konkurssin, Tufton pakotti luopumaan osakkeistani.
Se oli vaimon menetyksen ohella elämäni vaikein menetys.
Ole hyvä. Allekirjoitus tulee tuohon.
Vuorossa on pääpuhujamme-
Interglobal Europen toimitusjohtaja Richard Grinding.
Kiitos. Kiitti. Toivota onnea.
Hauska tarjoilija. -Jos edes on tarjoilija.
Hyvät naiset ja herrat, kuten ehkä huomasitte-
en ole pääpuhuja. En selvästi ole pankkialan tulevaisuus.
Tästä tulee hauskaa. -Mutta minulla on sanottavaa vaimolleni.
Loput teistä ovat sivullisia uhreja.
Hei, Bel.
Mitä teet täällä? -Tuen perhettä.
Ensi kertaa 20 vuoteen olen tehnyt suuren päätöksen.
Ihan itse.
Olin johdossa, kun Tufton päätyi tähän hirvittävään sotkuun.
Missä kynä on?
Tuftonin olisi pitänyt pysyä lestissään. En tiennyt, mitä tein.
Voitteko kuvitella aivokirurgin tai lentokoneinsinöörin-
myöntävän sellaista?
Mikä ihme sinua vaivaa? -Löysitkö jo sen kynän?
Monien muiden tavoin uskoin, että ahneus on hyväksi.
Nyt uutisia Japanista.
Ongelmissa olevan Honshun tulos julkistetaan.
Tilanne voi olla pelättyäkin huonompi. Honshun luvut ovat hirvittävät.
Ja pojat, joilla on munaa, nappaavat bonukset!
Itseäni suuremmat egot houkuttelivat minut kapitalismin kasinolle.
Pyramidihuijauksessa pyörivät luottovelkakirjat, vivutus-
erikoissijoitusinstrumentit.
Me ostimme, myimme ja pakkasimme niitä uudelleen.
Ne olivat talouden joukkotuhoaseita.
Ihmisille myytiin tuotteita, joita he eivät ymmärtäneet.
Kuten Kierkegaard sanoi: "Elämää täytyy elää eteenpäin-
mutta sitä voi todella ymmärtää vain taaksepäin."
Niinpä tänään...
...minä ymmärrän.
En tahdo enää kuunnella tätä.
Järjetön kompensaatiokulttuurimme ajoi meidät kuiluun.
Bonuksemme perustuivat lyhyen tähtäimen tuottoon, ei pitkän tähtäimen.
Nick? Oletko ehtinyt vilkaista Honshu-raporttia?
Osakkeen hinta on jälleen 7,70. -Keinottelijoita, älä siitä huoli.
Tietokonemallimme mukaan niin voi käydä kerran miljoonassa vuodessa.
Uskon, että niin saattaa käydä nyt.
Virallisten lähteiden mukaan-
Japanin hallinto aikoo ottaa pankin haltuunsa.
Se käytännössä kansallistetaan tulevaisuuden takaamiseksi.
Tehtävä suoritettu!
Emme ajatelleet ketään muuta kuin itseämme.
Minä ja kollegani pidimme bonuksemme.
Viattomat, rehelliset ja eettiset...
...saivat maksaa. Eikö olekin viekasta?
Pääpuhuja on saapunut.
Meidän täytyy ostaa Honshua. Se nousee kuin raketti.
Meidän täytyy myydä sitä 8 puntaan osakkeelta, mutta hinta on jo 12.
Olemme siis hävinneet lähes... miljardin. Ja tilanne pahenee!
Älä panikoi. Älä... panikoi. Kurssi syöksyy.
Jos pysyt rauhallisena, kun ympärillä on kaaos...
Olet selkeästi aliarvioinut tilanteen vakavuuden.
Eihän Interglobal sattunut olemaan omistusasemassa Honshussa?
Mitä? -Saatoin juuri rikkoa pankkisi.
Valehtelet!
Vaikuttaa siltä, että Honshun osakkeiden aggressiivinen shorttaus-
saattaa olla tuhoisaa Interglobalille.
Vaikuttaa lähes varmalta, että Interglobalin osake tulee syöksymään.
Tarjouksesi vaimoni osakkeista saattaa olla täysin arvoton.
Älä välitä hänestä, Penelope. -Kuten yleensä.
Miksi se nousee? Mitä? -Arvelin, että haluaisit vilkaista tätä.
Katso osakekurssiamme, se on tehnyt...
Bunburyt.
Ole hyvä.
Sijoittajille kurssipiikki vaikuttaa nyt toiveajattelulta.
Piru vie.
Ichiban, Nakamura-san!
Pelasimme peliä.
Useimmille se oli pelkkää peliä, jossa tulos kirjattiin rahassa.
Kieltäydyimme näkemästä vahinkoa, jonka Wall Street aiheutti pääkadulle.
Meidät sokaisi...
Minut sokaisi ahneus.
Sen seurauksena tuhosin monen elämän, myös omani.
Ja rikoin pankin.
Meidän pankkimme.
Se oli ollut hyvän asialla 200 vuotta.
Ja sen vuoksi polvistun...
...ja pyydän sinulta, Penny...
...anteeksiantoa.
Harkitsen asiaa.
Ehkä. Mutta en lupaa ottaa sinua takaisin.
Kuka sanoi...
Kuka sanoi, että haluan sinut takaisin?
Minulla on vinkki sinulle. Nurgistan Gas.
Se tulee elpymään.
Ostakaa! -Heippa.
Hyvä luoja, se nousee. -Niinpä taitaa nousta.
Tuftoneille, ja seuraavalle 200:lle. -Seuraavalle 200:lle!
Annabel tuli hänen kanssaan. -Voit sanoa hänen nimensä.
En voi, lapsista tulisi Twigletejä.
Äiti, muistathan Twigin. -Täydennystä, rouva B?
Oliko tuo niin vaikeaa? -Et aavistakaan.
Wiff Waff, Charles-san?
Tahtoisin kovin, Nakamura-san, mutta lupasin opetella bridgeä.
Luojan kiitos.
Kun viimeksi pelasimme, tiesin kätesi vain, kun olit vessassa.
Annabel, koko liittomme ajan-
äitisi on aina ollut paikalla, kun tarvitsi minua.
Tiedätkö, mitä muuta?
Menestyvän miehen takana on aina hämmästynyt nainen.
Sokea sikakin löytää joskus tryffelin.
Ole nyt hiljaa. -En.
Nakamura on nyt Wiff Waffin maailmanmestari
Graham johtaa nyt Ingerglobalia... Sophien kanssa.
Annabel ja Twig pyörittävät Tuftonien yhteisöpankkia.
Oscar lahjoitti 6 000 paria kenkiä hyvään tarkoitukseen.
Jenkins on ylpeä Rolls-Roycen omistaja.
Nick Freeman on Finanssivalvonnan johtaja.
Richard Grinding pyrkii presidentiksi.
Charles ja Penelope käyvät yhä... suoraa mielipiteenvaihtoa.
Suomennos: Jani Kontra BTI Studios